У новым навучальным годзе ЕГУ набраў 260 студэнтаў (амаль столькі ж, колькі і ў 2017-м). Грамадзяне Беларусі складаюць з іх каля 95 працэнтаў. Сяргей Ігнатаў спадзяецца павялічыць набор. Ён упэўнены, што нягледзячы на сённяшнюю запатрабаванасць у ІТ-спецыялістах і незапатрабаванасць гуманітарыяў праз 10 гадоў сітуацыя зменіцца. Бо 47 працэнтаў сусветнай эканомікі будзе робатазавана, а значыць з’явіцца неабходнасць у спецыялістах, якія змогуць зразумець чалавека, аналізаваць і рабіць прагнозы на тое, як будзе развівацца свет.